[{"text_idx": "#000004", "text": "Dwi wedi bod yn \u2018sgwennu ers i mi gofio gan gyboli gyda barddoniaeth a rhyddiaith pan oeddwn i\u2019n iau. Ond dwi\u2019n cofio sgwennu sgets deledu am y tro cyntaf a sylweddoli mai dyma\u2019r math o sgwennu dwi\u2019n ei fwynhau fwyaf. Dwi wrth fy modd yn deialogi a dod a chymeriadau\u2019n fyw drwy\u2019r ffordd mae nhw\u2019n siarad. Hefyd, mae\u2019r ochr weledol o sgwennu rhywbeth ar gyfer teledu neu ffilm yn ffordd ddifyr o ddangos stori yn hytrach na\u2019i dweud hi ac mae meddwl am yr elfen yna wrth greu\u2019r gwaith yn lot o hwyl."}, {"text_idx": "#000016", "text": "Dwi ar hyn o bryd yn gweithio ar gyfres ar-lein fydd yn cael ei chyhoeddi gan S4C flwyddyn nesa. Alla i ddim dweud llawer ar hyn o bryd ond mi fydd hi\u2019n gyfres ddrama i oedolion ac yn gam mawr i ffwrdd o\u2019r prosiectau plant a chomedi dwi wedi bod eu gwneud yn ddiweddar. Dwi\u2019n mwynhau\u2019r profiad yn fawr, a gobeithio y bydd y gwylwyr yn ei fwynhau hefyd."}]